โมโหจุดประทัดดัง คว้าปืนรัวถล่มคนข้างบ้าน 
เจาะหัวผัวสาหัสเมียโดนขา,หนุ่มเมืองนนท์ปืนดุ ยัวะ 2 ผัวเมียเพื่อนข้างบ้าน จุดประทัดไหว้เจ้าตรุษจีนส่งเสียงดังหนวกหู ชักปืน .38 รัวยิงขึ้นฟ้าข่มขวัญจนหมดโม่ พอถูกคู่กรณีพูดเย้ย อย่าเก่งแต่ยิงขึ้นฟ้า แน่จริงให้ยิงคน ฉุนขาดบรรจุกระสุนอีกรอบ ลั่นไกยิงใส่หัวผัวปางตาย-เมียขาทะลุ อ้างเป็นไม้เบื่อ ไม้เมากันมานานแล้ว หลังก่อเหตุยืนถือปืนรอมอบตัวตำรวจ เจอแจ้งหลายข้อหาหนัก,เพื่อนบ้านข้างเคียงมีปากเสียงทะเลาะกันเรื่องจุดประทัดไหว้เจ้าตรุษจีน ลุกลามบานปลายถึงขั้นชักปืนยิงหัวคู่กรณีปางตายครั้งนี้ เปิดเผยเมื่อเวลา 11.30 น. วันที่ 7 ก.พ. ร.ต.ท.คุณาพัฒน์ สุภะกะ พนักงานสอบสวน สภ.บางศรีเมือง จ.นนทบุรี รับแจ้งเหตุยิงกันมีผู้ได้รับบาดเจ็บสาหัส เหตุเกิดหน้าบ้านเลขที่ 98/196 หมู่บ้านริมสวน หมู่ 4 ต.บางรักน้อย อ.เมืองนนทบุรี รุดไปตรวจสอบพร้อมด้วย พ.ต.อ.สมศักดิ์ ตระการไพโรจน์ ผกก.สภ.เมืองนนทบุรี และตำรวจชุดสืบสวน,ที่เกิดเหตุบนถนนหน้าบ้านดังกล่าวพบเพียงกองเลือด ส่วนผู้บาดเจ็บมี 2 คน ถูกนำตัวส่ง รพ.เกษมราษฎร์รัตนาธิเบศร์ไปก่อนแล้ว ทราบชื่อนายณัฐธวัช คงธนสิน อายุ 42 ปี ถูกยิงที่ศีรษะ 2 นัด ต้นขาขวา 1 นัด อาการสาหัส และนางศิริวรรณ คงธนสิน อายุ 40 ปี ภรรยา ถูกยิงเหนือหัวเข่าซ้าย 1 นัด ทั้งสองคนอยู่บ้านติดกับบ้านหลังเกิดเหตุ ส่วนผู้ก่อเหตุคือนายธนิน สังข์รุ่ง อายุ 22 ปี อยู่บ้านเลขที่ข้างต้น ยืนรอมอบตัวพร้อมของกลางปืนลูกโม่ .38 ยี่ห้อสมิทแอนด์เวสสัน กระสุนปืน 6 นัด ปลอกกระสุนอีก 5 ปลอก ซองพกสีดำ 1 อัน และกระเป๋าสะพายสีน้ำตาล 1 ใบ,สอบปากคำนายธนินผู้ลั่นไกยิง 2 ผัวเมียให้การอ้างว่า สาเหตุที่ยิงผู้ได้รับบาดเจ็บทั้ง 2 คน เนื่องจากมีปากเสียงทะเลาะกับนายณัฐธวัชเรื่องการจุดประทัดไหว้เจ้าวันตรุษจีนส่งเสียงดังหนวกหูรำคาญ จึงเดินออกมาหน้าบ้านและใช้ปืนพกยิงขึ้นฟ้า 6 นัด ระหว่างจะเดินเข้าบ้าน นายณัฐธวัช พูดจาท้าทายว่า อย่าเก่งแต่ยิงขึ้นฟ้า แน่จริงให้ยิงคนเลยดีกว่า ทำให้ตนโมโหฟิวส์ขาด ได้บรรจุกระสุนปืนใหม่ แล้วยิงขู่ขึ้นฟ้า 1 นัด แต่นายณัฐธวัชไม่เกรงกลัว ทำท่าจะปรี่เข้ามาหา จึงใช้ปืนยิงสวนออกไป กระสุนถูก 2 ผัวเมียได้รับบาดเจ็บ หลังเกิดเหตุรู้สึกสำนึกผิด และยืนรอมอบตัวกับตำรวจ ยอมรับว่าที่ผ่านมาตนเคยมีปัญหาทะเลาะกับเพื่อนบ้าน 2 ผัวเมียคู่กรณีมาแล้วหลายครั้ง,หลังสอบสวนนายธนินให้การรับสารภาพตลอดข้อกล่าวหา จึงควบคุมตัวพร้อมของกลางส่งพนักงานสอบสวนดำเนินคดีตามกฎหมาย อย่างไร ก็ตาม ตำรวจยังไม่ปักใจเชื่อในคำให้การของผู้ต้องหา จะต้องสอบปากคำ 2 ผัวเมียเหยื่อกระสุนที่เป็นผู้เสียหาย และสอบถามพยานแวดล้อมเพิ่มเติม เบื้องต้นแจ้งข้อหาพยายามฆ่าผู้อื่น มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต พกพาอาวุธปืนไปในเมือง หมู่บ้าน หรือทางสาธารณะโดยไม่ได้รับอนุญาต ยิงปืนโดยใช่เหตุในเมือง หมู่บ้าน หรือทางสาธารณะ
หนุ่มเมืองนนท์ปืนดุ ยัวะ 2 ผัวเมียเพื่อนข้างบ้าน จุดประทัดไหว้เจ้าตรุษจีนส่งเสียงดังหนวกหู ชักปืน .38 รัวยิงขึ้นฟ้าข่มขวัญจนหมดโม่ พอถูกคู่กรณีพูดเย้ย อย่าเก่งแต่ยิงขึ้นฟ้า แน่จริงให้ยิงคน ฉุนขาดบรรจุกระสุนอีกรอบ
จุดประทัดไหว้เจ้า,ไหว้เจ้าตรุษจีน,ยิงปืนขึ้นฟ้า,ทะเลาเพื่อนบ้าน,หมู่บ้านริมสวน,นนทบุรี,ณัฐธวัช คงธนสิน,ศิริวรรณ คงธนสิน,ธนิน สังข์รุ่ง,ข่าว,ไทยรัฐฉบับพิมพ์